Diari Oficial de la Generalitat Valenciana


Sumari del DOGV 4490, del 30-04-2003 (2003/4647)

RESOLUCIÓ de 15 d'abril de 2003, de la Direcció General de Funció Pública, per la qual es requerix als integrants de la borsa de treball del grup A, sector administració general, convocada per Resolució del director general de Funció Pública, de 17 de desembre de 2000, perquè presenten documentació justificativa de mèrits al·legats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/4647


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 15 d'abril de 2003, de la Direcció General de Funció Pública, per la qual es requerix als integrants de la borsa de treball del grup A, sector administració general, convocada per Resolució del director general de Funció Pública, de 17 de desembre de 2000, perquè presenten documentació justificativa de mèrits al·legats. [2003/4647]
  
L'article 4 de la Resolució de 17 de desembre de 2002, de la Direcció General de Funció Pública, per la qual es constituïx la borsa d'ocupació temporal per a nomenament de funcionaris interins del grup A, sector administració general, establix que la Direcció General de Funció Pública requerirà als integrants de la borsa, als quals no s'haja valorat els mèrits en la fase de concurs de les proves selectives, perquè presenten els documents que justifiquen els mèrits al·legats.
  
Per tant, esta Direcció General de Funció Pública resol:
  
Primer
  
1. Requerir als participants en les proves selectives de la Convocatòria 6/1999, promoció interna, que hagen aprovat el primer exercici de l'oposició i als participants de les convocatòries 7/199 i 8/1999, torns de discapacitats i lliures, que hagen aprovat algun exercici de la fase d'oposició, perquè presenten un currículum acompanyat de tots aquells documents acreditatius dels mèrits previstos en l'annex IV de la Convocatòria 6/99 i en l'annex V de les convocatòries 7/99 i 8/99, de les ordes de l'11 de desembre de 2000, de la Conselleria de Justícia i Administracions Públiques. (DOGV núm. 3.896, de 13.12.2000).
  
2. La documentació requerida haurà de presentar-se en el termini de 10 dies hàbils, comptadors des de l'endemà de la publicació de la present Resolució en el Diari Oficial de la Generalitat Valenciana, a les seus de la Conselleria de Justícia i Administracions Públiques d'Alacant, Castelló i València o en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i Procediment Administratiu Comú.
  
Segon
  
La present Resolució posa fi a la via administrativa i contra esta cap interposar recurs de reposició, amb caràcter potestatiu, davant del mateix òrgan que l'ha dictat, en el termini d'un mes, a partir del dia següent al de la seua publicació; de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Si no es recorre en reposició i d'acord amb el que disposen els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà de la publicació d'esta resolució.
  
València 15 d'abril de 2003.- El director general de Funció Pública: José Joaquín Segarra Castillo